कोढ़ में खाज के समान “महानता” के विषाणु हमारे नेताओं के गुणसूत्र में समा गये हैं। पाकिस्तान की बात करें, तो पाक कबाइलियों (पीछे से पाक सेना थी) के हमले के बाद नेहरूजी ने तुरन्त भारतीय फौज को रवाना नहीं होने दिया था; जब हरि सिंह नलवा ने “बिना शर्त” भारत में विलय के कागजात दिल्ली पहुँचाये, तब नेहरूजी ने अपनी तरफ से इसमें “जनमत-सर्वेक्षण” का मुद्दा जुड़वाया; जब भारतीय सेना पाक सेना को खदेड़ रही थी, तब अन्यान्य राजनेताओं के लाख विरोध के बावजूद (शायद माउण्टबेटन की सलाह पर) वे इस मसले को यू.एन.ओ. में ले गये थे। चीन की बात करें, तो रक्षा-जानकारों द्वारा बार-बार दी जा रही चेतावनियों के बावजूद नेहरूजी ‘हिन्दी-चीनी भाई-भाई’ का नारा लगाते रहे; ‘सुरक्षा परिषद’ की सदस्यता को यह कहकर उन्होंने ठुकरा दिया कि इसपर हमारे ‘बड़े भाई’ चीन का पहला हक बनता है; और जब युद्ध हुआ, तो उन्होंने अपनी सेना को कायदे से युद्ध भी नहीं करने दिया- वायुसेना को हमले की अनुमति ही नहीं दी गयी थी! फिर भी, अफसोस, कि इतनी महानता दिखाने के बावजूद उन्हें शान्ति का “नोबल” नहीं मिला!